Henrik Robberstad

Henrik Friis Robberstad (1901–1978) var en norsk lensmann og Høyre-politiker fra Bømlo. Han var stortingsrepresentant for Hordaland i én periode 1945–1949.

Robberstad var lensmann 1935–1971 i lensmannsdistriktet Finnås, som besto av kommunene Bremnes, Moster og Bømlo. Han hadde tidligere i 17 år vært lensmannsbetjent. Han overtok lensmannsstillinga etter faren Magnus Robberstad. Under krigen fikk han rykte for å arbeide langsomt når han ble pålagt å etterforske tyskfiendtlig virksomhet.

Han var medlem av kommunestyret i daværende Bremnes kommune (nå del av Bømlo kommune) 1928–1937 og 1947–1955. Han var varaordfører 1932–1934. Han hadde flere tillitsverv i lokalsamfunnet, blant annet i Bremnes sparebank. Etter stortingsperioden var han vararepresentant i de to følgende periodene. 

Han var bror av Bjarne M. Robberstad og Knut Robberstad.
 Referanser 

 Eksterne lenker 


Kategori:Stortingsrepresentanter for Hordaland
Kategori:Stortingsrepresentanter fra Høyre
Kategori:Stortingsrepresentanter 1945–1949
Kategori:Lokalpolitikere i Bremnes
Kategori:Høyre-politikere i Hordaland
Kategori:Personer fra Askøy kommune